Tärkeä oikeudellinen huomautus

|

52006PC0488

Ehdotus neuvoston asetus tietyistä Libanonia koskevista rajoittavista toimenpiteistä  /* KOM/2006/0488 lopull. */

	[pic] | EUROOPAN YHTEISÖJEN KOMISSIO |Bryssel 5.9.2006KOM(2006) 488 lopullinenEhdotusNEUVOSTON ASETUStietyistä Libanonia koskevista rajoittavista toimenpiteistä(komission esittämä)PERUSTELUT1.  YK:n turvallisuusneuvosto antoi 11. elokuuta 2006 Libanonia koskevan päätöslauselman 1701(2006). YK:n turvallisuusneuvosto päätti, että kaikkien YK:n jäsenten on toteutettava Libanonia koskeva aseidenvientikielto ja siihen liittyvät toimenpiteet, jotta Libanonin hallitus voisi toteuttaa täyttä suvereniteettia Libanonin koko alueella.2.  YK:n turvallisuusneuvoston päätöslauselmassa 1701(2006) asetetun aseidenvientikiellon toteuttamiseksi neuvosto valmistelee yhteistä kantaa 2006/…/YUTP, jossa vahvistetaan yhteisön toimet tiettyjen rajoittavien toimenpiteiden täytäntöönpanemiseksi.3.  Yhteisen kannan 2006/…./YUTP mukainen kielto antaa sotilastoimintaan tai aseiden ja niihin liittyvien tarvikkeiden toimitukseen, valmistukseen, huoltoon ja käyttöön liittyvää teknistä tai rahoitustukea Libanonille tai Libanonissa käytettäväksi kuuluu perustamissopimuksen soveltamisalaan eikä sitä voida panna täytäntöön yhteisön nykyisen lainsäädännön perusteella.4.  Komissio ehdottaa, että toimenpiteet toteutetaan uudella neuvoston asetuksella.EhdotusNEUVOSTON ASETUStietyistä Libanonia koskevista rajoittavista toimenpiteistäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 60 ja 301 artiklan,ottaa huomioon yhteisen kannan 2006/…/YUTP, joka koskee kieltoa myydä tai toimittaa aseita ja niihin liittyviä tarvikkeita ja tarjota niihin liittyviä palveluja Libanonissa oleville yhteisöille tai henkilöille[1],ottaa huomioon komission ehdotuksen[2],sekä katsoo seuraavaa:5.  Neuvosto vahvisti .. päivänä syyskuuta 2006 yhteisen kannan 2006/…/YUTP, joka koskee kieltoa myydä tai toimittaa aseita ja niihin liittyviä tarvikkeita ja tarjota niihin liittyviä palveluja Libanonissa oleville yhteisöille tai henkilöille, pannakseen täytäntöön YK:n turvallisuusneuvoston Libanonia koskevassa päätöslauselmassa 1701(2006) vahvistaman aseidenvientikiellon ja siihen liittyvät toimenpiteet.6.  Yhteisessä kannassa vahvistetaan muun muassa kielto antaa sellaista teknistä apua sekä rahoitusta ja rahoitustukea, joka liittyy sotilastoimintaan tai aseiden ja kaikenlaisten niihin liittyvien tarvikkeiden toimitukseen, valmistukseen, huoltoon ja käyttöön.7.  Nämä toimenpiteet kuuluvat perustamissopimuksen soveltamisalaan ja koska erityisesti halutaan varmistaa, että talouden toimijat soveltavat niitä yhtenäisesti kaikissa jäsenvaltioissa, niiden täytäntöönpanemiseksi tarvitaan yhteisön osalta yhteisön lainsäädäntöä.8.  On aiheellista, että toimivaltaiset viranomaiset voivat myöntää lupia avun antamiseksi sellaisille asevoimille, joka ovat osa Yhdistyneiden Kansakuntien Libanonissa olevia valvontajoukkoja (UNIFIL), ja, ilmoitettuaan Libanonin hallitukselle aikeestaan myöntää lupa, Libanonin tasavallan asevoimille.9.  Toimivaltaisten viranomaisten olisi tapauskohtaisesti voitava myöntää lupia avun antamiseksi myös silloin, kun Libanonin hallitus on valtuuttanut avunannon, ja ottaen huomioon YK:n turvallisuusneuvoston päätöslauselmat 1559(2004) ja 1680(2006) ja muut asian kannalta merkitykselliset tosiasiat ja olosuhteet.10.  Tarkoituksenmukaisuuden vuoksi komissiolla olisi oltava valtuudet muuttaa tämän asetuksen liitettä.11.  Tässä asetuksessa säädettyjen toimenpiteiden tehokkuuden varmistamiseksi tämän asetuksen olisi tultava voimaan päivänä, jona se julkaistaan,ON ANTANUT TÄMÄN ASETUKSEN:1 artiklaTässä asetuksessa tarkoitetaan:1. ’teknisellä avulla’ kaikkea teknistä tukea, joka liittyy korjaamiseen, kehittämiseen, valmistukseen, kokoamiseen, testaamiseen, kunnossapitoon tai muuhun tekniseen palveluun, ja se voi olla muodoltaan ohjausta, neuvontaa, koulutusta, käytännön tietojen tai taitojen välittämistä tai konsulttipalveluja; tekninen apu sisältää avun antamisen suullisessa muodossa;2. ’yhteisön alueella’ niitä jäsenvaltioiden alueita, joihin sovelletaan Euroopan yhteisön perustamissopimusta siinä määrätyin edellytyksin.2 artiklaKielletääna) sellaisen teknisen avun toimittaminen, joka liittyy sotilastoimintaan tai aseiden ja kaikenlaisten niihin liittyvien tarvikkeiden, myös ampuma-aseiden ja -tarvikkeiden, sotilasajoneuvojen ja -laitteiden, puolisotilaallisten tarvikkeiden ja edellä mainittuihin tarkoitettujen varaosien toimitukseen, valmistukseen, huoltoon ja käyttöön, suoraan tai välillisesti Libanonissa oleville luonnollisille henkilöille tai oikeushenkilöille, yhteisöille tai elimille tai käytettäväksi Libanonissa;b) sotilastoimintaan liittyvän rahoituksen tai rahoitustuen, mukaan lukien erityisesti avustusten, lainojen ja vientiluottovakuutusten, myöntäminen aseiden ja niihin liittyvien tarvikkeiden myyntiin, toimitukseen, siirtoon tai vientiin taikka niihin liittyvän teknisen avun antamiseksi suoraan tai välillisesti Libanonissa oleville henkilöille, yhteisöille tai elimille tai käytettäväksi Libanonissa;c) tietoinen ja tarkoituksellinen osallistuminen sellaisiin toimiin, joiden tavoitteena tai seurauksena on a tai b alakohdassa tarkoitettujen kieltojen kiertäminen.3 artikla12.  Poiketen siitä, mitä 2 artiklassa säädetään, liitteessä luetellut jäsenvaltioiden toimivaltaiset viranomaiset voivat antaa asianmukaisiksi katsominsa edellytyksin luvana) sotilastoimintaan tai aseisiin ja niihin liittyviin tarvikkeisiin liittyvän teknisen avun antamiseen sillä edellytyksellä, ettäi) tavaroita, joihin apu liittyy, käyttää UNIFIL tehtäväänsä täyttäessään, jaii) palvelut annetaan UNIFILiin kuuluville asevoimille;b) sotilastoimintaan liittyvän rahoituksen ja rahoitustuen myöntämiseen sillä edellytyksellä, ettäi) rahoitus tai rahoitustuki annetaan UNIFILille, sellaisen valtion asevoimille, joka antaa joukkoja UNIFILilille, tai julkiselle viranomaiselle, joka vastaa kyseisen valtion asevoimien hankinnoista, jaii) aseet tai niihin liittyvät tarvikkeet hankitaan UNIFILin tai UNIFILiin kuuluvien kyseisen valtion asevoimien käyttöön.13.  Poiketen siitä, mitä 2 artiklassa säädetään ja ilmoitettuaan asiasta ennakkoon Libanonin hallitukselle, liitteessä luetellut jäsenvaltioiden toimivaltaiset viranomaiset voivat sallia asianmukaisiksi katsominsa edellytyksina) Libanonin tasavallan asevoimille annettavan teknisen avun, joka liittyy sotilastoimintaan ja aseisiin tai niihin liittyviin tarvikkeisiin, sekä sotilastoimintaan liittyvän rahoituksen ja rahoitustuen, ellei Libanonin hallitus tätä vastusta;b) muulle Libanonissa tai muussa maassa olevalle henkilölle, yhteisölle tai elimelle annettavan teknisen avun, rahoituksen ja rahoitustuen, joka liittyy aseisiin tai niihin liittyviin tarvikkeisiin, joita joko käytetään tai aiotaan käyttää Libanonissa, sillä edellytyksellä, ettäi) palveluja ei anneta suoraan tai välillisesti sotilasjoukoille, joiden aseistariisumiseen YK:n turvallisuusneuvosto on kehottanut päätöslauselmissaan 1559(2004) ja 1680(2006),ii) luvat myönnetään tapauskohtaisesti, jaiii) Libanonin hallitus on antanut kussakin tapauksessa luvan kyseisten palvelujen antamiseen kyseiselle henkilölle, yhteisölle tai elimelle. Jos Libanonin hallitus antaa luvan tiettyjen aseiden tai niihin liittyvien tarvikkeiden toimittamiseen tai siirtämiseen jollekin henkilölle, yhteisölle tai elimelle, kyseinen lupa voidaan ymmärtää luvaksi antaa kyseisten tavaroiden toimitukseen, valmistukseen, huoltoon ja käyttöön liittyvää teknistä apua kyseiselle henkilölle, yhteisölle tai elimelle.14.  Jäsenvaltioiden toimivaltaiset viranomaiset voivat myöntää 1 ja 2 kohdassa mainitut luvat ainoastaan siihen toimintaan, jota varten niitä pyydetään.4 artiklaKomissio ja jäsenvaltiot ilmoittavat toisilleen välittömästi tämän asetuksen nojalla toteutetuista toimenpiteistä ja toimittavat toisilleen hallussaan olevat, tähän asetukseen liittyvät asiaankuuluvat tiedot, erityisesti tiedot rikkomuksista ja täytäntöönpano-ongelmista sekä kansallisten tuomioistuinten antamista tuomioista.5 artiklaKomissio valtuutetaan muuttamaan liitettä jäsenvaltioiden toimittamien tietojen perusteella.6 artikla15.  Jäsenvaltioiden on vahvistettava tämän asetuksen säännösten rikkomiseen sovellettavia seuraamuksia koskevat säännöt ja toteutettava tarvittavat toimenpiteet niiden täytäntöönpanon varmistamiseksi. Seuraamusten on oltava tehokkaita, oikeasuhteisia ja varoittavia.16.  Jäsenvaltioiden on annettava nämä säännöt komissiolle tiedoksi viipymättä asetuksen tultua voimaan ja ilmoitettava sille kaikista myöhemmistä muutoksista.7 artiklaTätä asetusta sovelletaana) yhteisön alueella sen ilmatila mukaan luettuna;b) jäsenvaltion lainkäyttövallan alaisessa ilma-aluksessa tai muussa aluksessa;c) yhteisön alueella tai sen ulkopuolella olevaan jäsenvaltion kansalaiseen;d) oikeushenkilöön, yhteisöön tai elimeen, joka on perustettu tai muodostettu jonkin jäsenvaltion lainsäädännön mukaisesti;e) oikeushenkilöön, yhteisöön tai elimeen, jonka harjoittama liiketoiminta tapahtuu kokonaan tai osittain yhteisön alueella.8 artiklaTämä asetus tulee voimaan sinä päivänä, jona se julkaistaan Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […].Neuvoston puolestaPuheenjohtaja[…]LIITELuettelo 3 artiklassa tarkoitetuista toimivaltaisista viranomaisista(jäsenvaltiot täydentävät)BELGIATŠEKKITANSKASAKSAVIROKREIKKAESPANJARANSKAIRLANTIITALIAKYPROSLATVIALIETTUALUXEMBURGUNKARIMALTAALANKOMAATITÄVALTAPUOLAPORTUGALISLOVENIASLOVAKIASUOMIRUOTSIYHDISTYNYT KUNINGASKUNTAEUROOPAN YHTEISÖCommission of the European CommunitiesDirectorate-General for External RelationsDirectorate A. Crisis Platform and Policy Coordination in CFSPUnit A.2. Crisis Management and Conflict PreventionCHAR 12/45B-1049 BrusselsP. (32-2) 299 11 76/295 55 85F. (32-2) 299 08 73[1] EUVL L […], […9.2006], s. […].[2] EUVL C […], […], s. […].


Avis juridique important

|

51997PC0246

Ehdotus neuvoston asetukseksi (EY) muuttaen neuvoston asetusta (ETY) N:o 2299/89 tietokonepohjaisten paikanvarausjärjestelmien (TPJ) käyttöä koskevista käyttäytymissäännöistä  /* KOM/97/0246 lopull. - SYN 97/0148 */

Virallinen lehti nro C 267 , 03/09/1997 s. 0067

Ehdotus neuvoston asetukseksi (EY) muuttaen neuvoston asetusta (ETY) N:o 2299/89 tietokonepohjaisten paikanvarausjärjestelmien (TPJ) käyttöä koskevista käyttäytymissäännöistä (97/C 267/11) (ETA:n kannalta merkityksellinen teksti) KOM(97) 246 lopull. - 97/0148 (SYN) (Komission esittämä 9 päivänä heinäkuuta 1997)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 75 artiklan ja 84 artiklan 2 kohdan,ottaa huomioon komission ehdotuksen,ottaa huomioon talous- ja sosiaalikomitean lausunnon,noudattaa perustamissopimuksen 189 c artiklassa määrättyä menettelyä toimien yhdessä Euroopan parlamentin kanssasekä katsoo, ettäneuvoston asetus (ETY) N:o 2299/89 (1) sellaisena kuin se on muutettuna asetuksella (ETY) N:o 3089/93 (2) on huomattavasti edistänyt rehellisen kilpailun takaamista lentoliikenteen harjoittajien välillä ja tietokonepohjaisten paikanvarausjärjestelmien (jäljempänä `TPJ`) välillä ja suojelee näin kuluttajien etuja,on tarpeen laajentaa asetuksen (ETY) N:o 2299/89 soveltamisalaa ja täsmentää sen säännöksiä, ja on aiheellista toteuttaa mainittuja toimenpiteitä yhteisön tasolla sen varmistamiseksi, että asetuksen tavoitteet toteutuvat kaikissa jäsenvaltioissa,tämä asetus ei rajoita perustamissopimuksen 85 ja 86 artiklan soveltamista,tämän asetuksen säännökset eivät rajoita yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annetun Euroopan parlamentin ja neuvoston direktiivin 95/46/EY soveltamista,komission asetuksen (ETY) N:o 3652/93 (3) mukaan, sellaisena kuin se on muutettu Itävallan, Suomen ja Ruotsin liittymisasiakirjassa, perustamissopimuksen 85 artiklan 1 kohdan määräykset eivät koske tietokonepohjaisten paikanvarausjärjestelmien yhteisestä hankkimisesta, kehittämisestä ja käytöstä tehtyjä sopimuksia,järjestelmät, jotka antavat suoraan asiakkaalle tietoja elektronisesti julkisten televerkkojen kautta, olisi sisällytettävä käyttäytymissääntöjen soveltamisalaan,on toivottavaa täsmentää perustetta, jolla emoliikenteenharjoittajia olisi veloitettava varauksista, jotka niiden on hyväksyttävä kilpailevilta TPJ:ltä,on tarpeen täsmentää perustetta, jolla TPJ:t veloittavat osallistuville liikenteenharjoittajille ja tilaajille tarjoamistaan palveluista,on tarpeen varmistaa, että TPJ:n puolesta palveluja suorittavia kolmansia osapuolia koskevat samat velvoitteet, jotka käyttäytymissäännöt asettavat kyseiselle TPJ:lle,käyttäytymissääntöjen TPJ:ien tarkastusta koskevien vaatimusten tehokkuus on tehnyt komission erilliset TPJ:ien tietoturvajärjestelyjen tarkastukset tarpeettomiksi,on tarpeen sisällyttää tilaajat suoraan käyttäytymissääntöjen soveltamisalaan, jotta niiden asiakkailleen tarjoamat varauspalvelut eivät ole epätarkkoja, harhaanjohtavia tai syrjiviä,on selkeästi huomioitava vastaajan oikeus esittää huomautuksensa komission sitä vastaan esittämistä väitteistä,rautatieliikennepalvelujen yhdistäminen lentoliikennepalvelujen TPJ-näyttöön voi parantaa kuluttajien käytettävissä olevan tiedon laatua ja poistaa jaettavien palvelujen turhaa päällekkäisyyttä,rautatieliikenteen harjoittajiin, jakaessaan palveluja samoissa TPJ:ssä lentoliikennepalvelujen kanssa, olisi sovellettava samoja velvoitteita, joita sovelletaan lentoliikenteen harjoittajiin,niiden lentoliikenteen harjoittajien tarjoamiin tiedotus- tai jakelutoimintoihin, joilla on yhteiskäyttö tai muu sopimusjärjestely, ei tulisi soveltaa käyttäytymissääntöjä koskevia säännöksiä, jalentojen näyttöä koskevien ryhmittelyperusteiden olisi tarjottava kuluttajille heidän matkajärjestelyjään koskevat parhaat vaihtoehdot,ON ANTANUT TÄMÄN ASETUKSEN:1 artiklaMuutetaan asetus (ETY) N:o 2299/89 seuraavasti:1) Korvataan 1 artikla seuraavasti:"1 artiklaTätä asetusta sovelletaan tietokonepohjaisiin lentoliikennetuotteita sisältäviin paikanvarausjärjestelmiin, joihin voi sisältyä rautatieliikennetuotteita ja joita tarjotaan käytettäväksi ja/tai käytetään yhteisön alueella riippumatta:- järjestelmän toimittajan asemasta tai kansallisuudesta,- käytettävästä tietolähteestä tai asianomaisen tietokonekeskuksen sijainnista,- niiden lentoasemien maantieteellisestä sijainnista, joiden välillä lentoliikennettä harjoitetaan."2) Muutetaan 2 artikla seuraavasti:a) Korvataan 1 kohta seuraavasti:"l) `tilaajalla` sellaista muuta henkilöä kuin kuluttajaa tai muuta yritystä kuin osallistuvaa liikenteenharjoittajaa, joka käyttää tietokonepohjaisen paikanvarausjärjestelmän (TPJ) lentoliikennetuotteiden jakelutoimintoja järjestelmän toimittajan kanssa tekemänsä sopimuksen tai muun kaupallisen järjestelyn nojalla;"b) Korvataan m kohta seuraavasti:"m) `kuluttajalla` henkilöä, joka haluaa tietoja lentoliikennetuotteesta ja/tai aikoo ostaa tällaisen tuotteen; tämän asetuksen puolueettomuusperiaatteita sovelletaan, kun järjestelmän toimittaja on tehnyt kuluttajan kanssa kaupallisia järjestelyjä"c) Lisätään q kohta:"q) `rautatieliikenteen harjoittajalla` yksityistä tai julkista yritystä, joka päätoimenaan harjoittaa rautateiden matkustajaliikennettä".d) Lisätään kohdat r, s, t"r) `paketoimattomalla rautatieliikennetuotteella` tarkoitetaan rautatieliikennematkustajan kuljetusta kahden rautatieaseman välillä, sisältäen kaikki tuotteeseen liittyvät sivupalvelut ja lisäedut, joita tarjotaan myytäväksi ja/tai hintaan sisältyvinä;s) `paketoidulla rautatieliikennetuotteella` tarkoitetaan esivalmisteltua paketoimattoman rautatieliikennetuotteen ja muiden rautatieliikenteeseen kuulumattomien sivupalvelujen yhdistelmää, joita tarjotaan myytäväksi ja/tai hintaan sisältyvinä;t) `rautatieliikennetuotteella` tarkoitetaan sekä paketoimatonta että paketoitua rautatieliikennetuotetta";3) Muutetaan 3 a artikla seuraavasti:a) Korvataan 1 kohdan b alakohta seuraavasti:"1 kohdan b alakohtaEmoliikenteenharjoittaja ei ole velvollinen maksamaan mitään tässä yhteydessä syntyviä kustannuksia lukuun ottamatta toimitettavien tietojen jäljentämisestä ja hyväksytyistä varauksista aiheutuvia kustannuksia. Tämän artiklan mukaisesti suoritetusta hyväksytystä varauksesta TPJ:lle maksettava varausmaksu ei saisi ylittää saman TPJ:n lähimmästä vastaavanlaisesta tapahtumasta maksettua palkkiota."b) Korvataan 2 kohta seuraavasti:"2. Tämän artiklan mukaista velvoitetta ei sovelleta kilpailevan TPJ:n hyväksi, jos 11 artiklassa säädettyjen menettelytapojen mukaisesti on päätetty, että TPJ ei noudata 4 a tai 6 artiklan emoliikenteenharjoittajien luvatonta tiedonsaantia koskevia säännöksiä."4) Lisätään uusi 4 a artiklan 4 kohta seuraavasti:"4. Järjestelmän toimittajan on varmistettava, että TPJ-palveluja sen puolesta kokonaan tai osittain toimittavat kolmannet osapuolet noudattavat tämän asetuksen asianomaisia säännöksiä."5) Poistetaan 6 artiklan 4 ja 5 kohta.6) Lisätään 9 a artikla seuraavasti:"9 a artikla1. a) TPJ:n sisältämien tietojen esittämiseksi tilaajan on käytettävä puolueetonta näyttöä 5 artiklan 2 kohdan a ja b alakohdan mukaisesti, jollei muunlainen näyttö ole tarpeen kuluttajan ilmaiseman toiveen täyttämiseksi.b) Tilaaja ei saa käsitellä TPJ:n sisältämiä tietoja niin, että se johtaa epätarkkojen, harhaanjohtavien tai syrjivien tietojen esittämiseen kuluttajalle.c) Tilaajan on tehtävä varaukset ja kirjoitettava liput TPJ:hin sisältyvien tietojen mukaisesti tai kyseisen lentoliikenteen harjoittajan valtuuttamalla tavalla.d) Tilaajan on ilmoitettava kuluttajalle kaikki reitin varrella tapahtuvat koneenvaihdot, aikataulun mukaisten reitin varrella tapahtuvien välilaskujen lukumäärä, lennosta todellisuudessa huolehtiva lentoyhtiö ja kaikki annetun matkasuunnitelman edellyttämät lentoaseman vaihdot siinä määrin, kuin nämä tiedot näkyvät TPJ:ssä.e) Kuluttajalla on oikeus halutessaan saada tuloste TPJ-näytöstä tai pääsy rinnakkaiseen TPJ-näyttöön, joka sisältää samat tiedot kuin tilaajalla oleva näyttö.2. Tilaajan on käytettävä TPJ:n jakelutoimintoja näiden käyttäytymissääntöjen liitteessä II kuvattujen käytäntöjen mukaisesti."7) Korvataan 10 artiklan 1 kohta seuraavasti:"1. a) Järjestelmän toimittajan osallistuvalta lentoliikenteen harjoittajalta perimien maksujen on oltava syrjimättömiä, tarkoituksenmukaisesti muodostettuja sekä kohtuullisia suhteessa tarjotun ja käytetyn palvelun kustannuksiin sekä erityisesti oltava samat samantasoisista palveluista.TPJ:n palvelujen laskutuksen on oltava riittävän tarkasti eritelty, jotta osallistuvat lentoliikenteen harjoittajat voivat saada tarkan kuvan siitä, mitä palveluja on käytetty ja millaisia maksuja niistä on peritty; vähimmäisvaatimuksena on, että varausmaksuista kirjoitettuihin laskuihin on sisällytettävä kustakin reittiosuudesta seuraavat tiedot:- TPJ-varauksen tyyppi,- matkustajan nimi,- valtio,- toimiston IATA/ACR-laskutustunnus,- kaupunkitunnus,- reittiosuuden kaupunkipari,- varauspäivä (tapahtuman päivämäärä),- lentopäivä,- lennon numero,- varauksen status,- palvelun tyyppi (palveluluokka),- matkakuvaus-varaustunnus (PNR),- varaus/peruutusosoitin.Laskutustiedot on tarjottava magneettitallenteena. Magneettitallenteena toimitettavista laskutustiedoista perittävä maksu ei saisi ylittää itse tallenteen kustannuksia ja tallenteen kuljetuskustannuksia yhteensä.Osallistuvalla lentoliikenteen harjoittajalla on oltava mahdollisuus saada tieto silloin, kun tehdään varaus tai suoritetaan jokin liiketoimi, josta veloitetaan varausmaksu. Jos lentoliikenteen harjoittaja haluaa saada itseään koskevat tiedot, sillä on oltava mahdollisuus peruuttaa kyseinen varaus tai liiketoimi, ellei sitä ole jo hyväksytty.b) Järjestelmän toimittajan tilaajalta laitevuokrina tai muista palveluista perimien maksujen on oltava syrjimättömiä, tarkoituksenmukaisesti muodostettuja sekä kohtuullisia suhteessa tarjotun ja käytetyn palvelun kustannuksiin sekä erityisesti samat samantasoisista palveluista. Järjestelmän toimittajien tilaajille vuokrien tai provisiomaksujen alennusten muodossa myöntämiä tuottavuuteen perustuvia etuja pidetään järjestelmän toimittajan jakelukustannuksina.TPJ:n palvelujen laskutuksen on oltava riittävän tarkasti eritelty, jotta tilaajat voivat saada tarkan kuvan siitä, mitä palveluja on käytetty ja millaisia maksuja niistä on peritty."8) Korvataan 19 artiklan 1 kohta seuraavasti:"1. Ennen 11 tai 16 artiklassa tarkoitetun päätöksen tekemistä komission on varattava niille yrityksille tai yritysten yhteenliittymille, joita asia koskee, tilaisuus esittää huomautuksensa väitteistä, joita komissio esittää tai on esittänyt niitä vastaan."9) Korvataan 21 artikla seuraavasti:"21 artiklaArtiklan 5, artiklan 9 kohdan ja tässä asetuksessa olevan liitteen säännökset eivät koske TPJ:ää käyttävää lentoliikenteenharjoittajaa tai lentoliikenteenharjoittajien ryhmää, joilla on on yhteisyritys tai muu sopimusjärjestely, lukuun ottamatta interline-sopimusta, omalla (omilla) selvästi tunnistettavalla toimistollaan (toimistoillaan) ja myyntitiskeillään."10) Korvataan 21 a artiklan 1 kohta seuraavasti:"1. Järjestelmän toimittajan on huolehdittava siitä, että riippumaton tarkastaja varmistaa kalenterivuosittain, että sen TPJ on teknisesti 4 a ja 6 artiklan mukainen. Tarkastaja on sen vuoksi milloin hyvänsä päästettävä tutustumaan niissä tietokoneissa tai tietokonejärjestelmissä käytettyihin ohjelmiin, menettelyihin, toimintoihin ja suojatoimiin, joiden kautta järjestelmän toimittaja toimittaa jakelutoimintonsa. Jokaisen järjestelmän toimittajan on luovutettava komissiolle tarkastajansa kertomus tarkastuskäynnistä ja havainnoista neljän kuukauden kuluessa tarkastuksen kohteena olevan kalenterivuoden päättymisestä. Komissio tutustuu kertomukseen selvittääkseen, onko sen syytä toteuttaa 11 artiklan 1 kohdan mukaisia toimenpiteitä."11) Lisätään 21 b ja 21 c artikla seuraavasti:"21 b artiklaRautatieliikenteen harjoittajaa pidetään osallistuvana liikenteenharjoittajana käyttäytymissääntöjä sovellettaessa, jos sillä on järjestelmän toimittajan kanssa sopimus tuotteidensa jakelusta TPJ:n kautta. Sen palveluja on kohdeltava samoin kuin lentoliikennetuotteita, ja ne on sisällytettävä pääasialliseen näyttöön käyttäytymissääntöjen liitteessä I olevien perusteiden mukaisesti. Kaikki viitteet "lentoihin" tässä asetuksessa katsotaan sisältävän viitteet "junamatkoihin".21 c artiklaJos kahdella tai useammalla lentoliikenteen harjoittajalla on yhteisyritys tai muu sopimusjärjestely, lukuun ottamatta interline-sopimusta, tieto- tai jakelutoimintojen toimittamisesta yleisen televerkon kautta niin, että järjestely on selkeästi sellaiseksi yksilöity, tieto/jakelutoimintoihin ei sovelleta käyttäytymissääntöjen säännöksiä."12) Korvataan 22.1 artikla seuraavasti:"22.1 artiklaTämän asetuksen säännökset eivät rajoita direktiivin 95/46/EY soveltamiseksi annettua kansallista lainsäädäntöä, joka koskee turvallisuutta, yleistä järjestystä ja tietosuojatoimenpiteitä."13) Korvataan 23 artikla seuraavasti:"23 artiklaNeuvosto päättää tämän asetuksen muuttamisesta viimeistään 31 päivänä joulukuuta 2002 komission ehdotuksesta, joka on tehtävä viimeistään 31 päivänä maaliskuuta 2002 ja johon on liitettävä kertomus tämän asetuksen soveltamisesta."14) Korvataan asetuksen liite tämän asetuksen liitteellä I ja liitteellä II.2 artiklaTämä asetus tulee voimaan kolmantenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.(1) EYVL L 220, 29.7.1989, s. 1.(2) EYVL L 278, 11.11.1993, s. 1.(3) EYVL L 333, 31.12.1993, s. 37.LIITE "LIITE ISELLAISTEN LENTOJEN RYHMITTELYPERUSTEET PÄÄASIALLISELLA NÄYTÖLLÄ, JOILLE TARJOTAAN PELKKIÄ LENTOLIIKENNETUOTTEITA1. Jollei kuluttaja yksittäistapauksessa toisin pyydä, toivotun päivän tai toivottujen päivien lentovaihtoehdot on esitettävä pääasiallisella näytöllä seuraavassa järjestyksessä:i) kaikki suorat, välilaskuttomat lennot kyseisten kaupunkiparien välillä;ii) liityntälennot.2. Kuluttajalle on pyynnöstä annettava ainakin mahdollisuus saada pääasiallinen näyttö, jossa tiedot on ryhmitelty lähtö- tai saapumisaikojen tai matkan kokonaiskeston mukaan. Ellei kuluttaja toisin pyydä, tiedot ryhmitellään pääasiallisella näytöllä i luetelmakohdassa tarkoitettujen lentojen osalta lähtöajan ja ii luetelmakohdassa matkan kokonaiskeston mukaan.3. Jos järjestelmän toimittaja esittelee jotakin kaupunkiparia koskevien tietojen yhteydessä jonkin muun kuin osallistuvan lentoyhtiön, ei kuitenkaan välttämättä kaikkien, aikatauluja tai hintoja, tiedot on esitettävä tarkasti, ei harhaanjohtavasti eikä siten, että jotakin esiteltyä lentoyhtiötä syrjitään.4. Jos järjestelmän toimittajan tietojen mukaan tiedot suorien reittilentojen määrästä ja niillä liikennöivistä lentoyhtiöistä eivät ole täydelliset, tästä on mainittava selvästi kyseisessä näytössä.5. Muut kuin reittilennot on ilmoitettava selvästi sellaisiksi.6. On ilmoitettava selvästi, kuuluuko lentoihin välilaskuja.7. Jos lentoja liikennöi muu kuin lentoliikenteen harjoittajaa osoittavan lennon tunnuksen mukainen lentoliikenteen harjoittaja, on ilmoitettava selvästi liikenteenharjoittaja, joka tosiasiallisesti liikennöi jonkin tietyn lennon. Tämä vaatimus koskee kaikkia tapauksia paitsi lyhytaikaisia erikoisjärjestelyitä.8. Järjestelmän toimittaja ei saa käyttää pääasiallista näyttöä niin, että jokin matkavaihtoehto tulee liiallisesti esille tai että esitellään epätarkoituksenmukaisia matkavaihtoehtoja.9. Jollei 10 kohdassa toisin määrätä, noudatetaan seuraavia määräyksiä:a) suorissa lennoissa lento saa esiintyä pääasiallisella näytöllä vain kerran;b) useista reittiosuuksista koostuvissa lennoissa, joihin kuuluu koneenvaihto, jokainen lentojen yhdistelmä saa esiintyä pääasiallisella näytöllä enintään kerran;c) lentoja, joihin kuuluu koneenvaihtoja, on pidettävä liityntälentoina, ja ne on näytöllä esitettävä sellaisina niin, että jokaiselle koneenvaihtoa edellyttävälle reittiosuudelle varataan oma rivinsä.Jos lentoja kuitenkin liikennöi sama lentoliikenteen harjoittaja ja jos lennon numero on sama ja kyseinen lentoliikenteen harjoittaja vaatii vain yhden kupongin ja yhden varauksen, TPJ:n olisi annettava vain yksi kuponki ja veloitettava yhdestä varauksesta.10. 1) Jos osallistuvilla lentoliikenteen harjoittajilla on yhteiskäyttö tai muita sopimusjärjestelyjä, joiden nojalla kaksi tai useampi kyseisistä lentoliikenteen harjoittajista vastaa erikseen jollekin lennolle tai lentojen yhdistelmälle tarkoitettujen lentoliikennetuotteiden tarjoamisesta ja myynnistä, 9 kohdan termejä "lento" (kun kyse on suorista lennoista) ja "lentojen yhdistelmä" (kun kyse on useista reittiosuuksista koostuvasta tuotteesta) tulkitaan siten, että jokaisella näistä lentoliikenteen harjoittajista, joita asia koskee, kuitenkin enintään kahdella, on oikeus erilliseen näyttöön, jossa käytetään sen omaa lennon tunnusta.2) Jos mukana on enemmän kuin kaksi lentoliikenteen harjoittajaa, lentoa tosiasiallisesti liikennöivä lentoliikenteen harjoittaja nimeää ne kaksi lentoliikenteen harjoittajaa, jotka saavat käyttää 1 alakohdassa tarkoitettua poikkeusta. Jos lentoliikenteen harjoittaja ei ole antanut riittäviä tietoja näiden kahden nimetyn lentoliikenteen harjoittajan yksilöimiseksi, järjestelmän toimittajalla on oikeus nimetä syrjimättömästi nämä lentoliikenteen harjoittajat.11. Pääasiallisella näytöllä on reittiliikenteessä mahdollisuuksien mukaan oltava tiedot osallistuvien lentoliikenteen harjoittajien liityntälennoista, jotka koostuvat vähintään yhdeksästä vaihtopisteestä. Järjestelmän toimittajan on hyväksyttävä osallistuvan lentoliikenteen harjoittajan pyyntö ottaa tietoihin muu kuin suora lento, jos lennon pituus on enintään 130 prosenttia asianomaisten kahden lentoaseman välisestä isoympyrämatkasta, ellei se merkitsisi sellaisten lentojen jättämistä pois, joissa matkan kokonaiskesto on lyhyempi. Vaihtopisteitä, joiden välinen matka on enemmän kuin 130 prosenttia edellä tarkoitetusta matkasta, ei tarvitse käyttää.LIITE IITILAAJIEN KÄYTTÄMÄT JAKELUTOIMINNOT1. Tilaajan on pidettävä tarkkaa kirjanpitoa, joka kattaa kaikki TPJ:n avulla tehdyt varaukset. Siihen on sisällyttävä lentojen numerot, varausnumero, matkapäivä, lähtö- ja saapumisaika, reittiosuuksien status, matkustajien nimet ja nimikirjaimet sekä heidän yhteysosoitteensa tai puhelinnumeronsa ja lipun status. Tilaa varattaessa tai peruutettaessa tilaajan on varmistettava, että käytettävä varaustunnus vastaa matkustajan maksamaa kuljetusmaksua.2. Tilaaja ei saa tehdä päällekkäisiä varauksia samalle matkustajalle. Jos asiakkaan valitsemalla lennolla ei ole käytettävissä vahvistettua tilaa, matkustaja voidaan sijoittaa mainitun lennon odotuslistalle (jos odotuslista on kaytettävissä), ja hänen varauksensa voidaan vahvistaa vaihtoehtoiselle lennolle.3. Jos matkustaja peruuttaa varauksen, tilaajan on heti vapautettava kyseinen tila.4. Kun matkustaja muuttaa matkasuunnitelmaa, tilaajan on huolehdittava siitä, että kaikki tilat ja lisäpalvelut peruutetaan uusia varauksia tehtäessä.5. Tilaajan on mahdollisuuksien mukaan pyydettävä tai käsiteltävä kaikki tiettyä matkasuunnitelmaa koskevat varaukset ja niiden myöhemmät muutokset yhden TPJ:n kautta.6. Tilaajan on pyydettävä tai myytävä lentoyhtiön tilaa vain kuluttajan sitä pyytäessä.7. Tilaajan on varmistettava, että lippu kirjoitetaan kunkin reittiosuuden varauksen statuksen ja sovellettavan aikarajan mukaisesti. Tilaaja ei saa kirjoittaa lippua, joka osoittaa lopullisen varauksen ja tietyn lennon, ellei tällaiseen varaukseen ole saatu vahvistusta."